b"\n_START_ARTICLE_\nMemorial Democr\xc3\xa0tic de Catalunya\n_START_SECTION_\nIntroducci\xc3\xb3\n_START_PARAGRAPH_\nCatalunya t\xc3\xa9 un patrimoni tangible i intangible al voltant de la mem\xc3\xb2ria i la hist\xc3\xb2ria del passat m\xc3\xa9s recent que malgrat que ha caigut en l'oblit conserva un gran valor. Les institucions p\xc3\xbabliques, des de la instauraci\xc3\xb3 de la democr\xc3\xa0cia, varen dissenyar un pla d'actuaci\xc3\xb3 per tal de recuperar aquest patrimoni. _NEWLINE_El Govern de la Generalitat de Catalunya creu que la mem\xc3\xb2ria hist\xc3\xb2rica \xc3\xa9s un dret de la ciutadania d'una societat democr\xc3\xa0tica sana i lliure, i per tant, un deure de l'Administraci\xc3\xb3 p\xc3\xbablica. El Programa per al Memorial Democr\xc3\xa0tic, adscrit al Departament d'Afers i Relacions Institucionals i Exteriors i Transpar\xc3\xa8ncia, \xc3\xa9s l'instrument designat per la Generalitat per executar les pol\xc3\xadtiques p\xc3\xbabliques de recuperaci\xc3\xb3 de la mem\xc3\xb2ria democr\xc3\xa0tica: homenatge a totes les v\xc3\xadctimes de la lluita per la democr\xc3\xa0cia; proclamaci\xc3\xb3 dels valors que la fonamenten i preservaci\xc3\xb3 de la mem\xc3\xb2ria de la lluita contra el franquisme. _NEWLINE_Aix\xc3\xad doncs, el projecte del Memorial Democr\xc3\xa0tic, planteja la creaci\xc3\xb3 d'una Xarxa Espais de Mem\xc3\xb2ria de Catalunya de diferent naturalesa. Espais que aborden des de vestigis de la guerra civil, la postguerra o la mateixa repressi\xc3\xb3. Presenten un projecte que pret\xc3\xa9n conservar, reconstruir i difondre aquests espais de mem\xc3\xb2ria.\n_START_SECTION_\nActuacions del Memorial Democr\xc3\xa0ctic (2012)\n_START_PARAGRAPH_\nL'any 2012 el Memorial Democr\xc3\xa0tic va donar con\xc3\xa8ixer una gran quantitat de documents relacionats envers la mem\xc3\xb2ria, el passat i l'oblit. Tamb\xc3\xa9 va realitzar homenatges, exposicions i altres serveis pedag\xc3\xb2gics. Un any repl\xc3\xa8 d'actes commemoratius, amb dos actes capdavanters. El primer, el nomenament del nou director del Memorial Democr\xc3\xa0tic, Jordi Palou Loverdos. I en segon lloc, l'inici de les activitats al castell de Montju\xc3\xafc. _NEWLINE_L'objectiu d'aquestes actuacions ha estat la commemoraci\xc3\xb3 del 75\xc3\xa8 aniversari dels bombardeigs sobre la poblaci\xc3\xb3 civil i les infraestructures catalanes. Posteriorment tamb\xc3\xa9 s'ha portat a terme actes d'homenatge a les v\xc3\xadctimes dels bombardeigs a poblacions com Girona, Lleida, Santa Margarida o Reus .\n_START_SECTION_\nActuacions del Memorial Democr\xc3\xa0ctic (2013)\n_START_PARAGRAPH_\nEl Memorial Democr\xc3\xa0tic va continuar la seva programaci\xc3\xb3 d'activitats, homenatges, exposicions, serveis pedag\xc3\xb2gics, aix\xc3\xad com publicacions de llibres. Encara que aquesta instituci\xc3\xb3 comen\xc3\xa7ava a patir les conseq\xc3\xbc\xc3\xa8ncies d'una crisi econ\xc3\xb2mica. L'any 2013 tamb\xc3\xa9 va promoure activitats d'all\xc3\xb2 m\xc3\xa9s significatives, el primer d'ells tracta sobre la trobada d'una nova seu estable per a la instituci\xc3\xb3 i la commemoraci\xc3\xb3 del 75\xc3\xa8 aniversari de les primeres eleccions democr\xc3\xa0tiques generals l'any 1977 en el marc de l'eix central de 2013 Catalunya en transici\xc3\xb3 1971-1980. I en segon lloc, l'homenatge als escriptors a Salvador Espriu i Joaquim Amat - Piniella, a l'advocat i pol\xc3\xadtic catal\xc3\xa0 Manuel Carrasco i Formiguera, a la fundadora de la maternitat su\xc3\xafssa d'Elna, Elisabeth Eidenbenz, i al mestre Pau Casals. _NEWLINE_Al contrari de l'any 2012 que els objectius del Memorial foren commemorar i difondre la mem\xc3\xb2ria dels bombardejos feixistes sobre Catalunya. L'any 2013 ha centrat la seva atenci\xc3\xb3 al projecte Catalunya en transici\xc3\xb3 1971-1980.  M\xc3\xa9s enll\xc3\xa0 dels actes, tamb\xc3\xa9 s'han organitzat seminaris i jornades per tal de divulgar el coneixement hist\xc3\xb2ric del nostre passat immediat amb l'objectiu d'aprofundir sobre aquestes mat\xc3\xa8ries.\n_START_SECTION_\nMemorial Democr\xc3\xa0tic de Catalunya avui\n_START_PARAGRAPH_\nDespr\xc3\xa9s de l'auge que va tenir el Memorial Democr\xc3\xa0tic (2007-2010) des dels seus inicis, gr\xc3\xa0cies a tots els seus membres que varen fer possible una instituci\xc3\xb3 marcada per la mem\xc3\xb2ria, per un passat recent, uns fets tr\xc3\xa0gics que hem de recordar perqu\xc3\xa8 no torni a succeir a la hist\xc3\xb2ria. I per recordar a totes aquelles v\xc3\xadctimes que van lluitar per la democr\xc3\xa0cia, pels drets humans i per la llibertat. Una llibertat amb un cam\xc3\xad ple de v\xc3\xadctimes civils que han perm\xc3\xa8s la llibertat de molts altres. El memorial democr\xc3\xa0tic ha volgut recollir els fets gr\xc3\xa0cies als supervivents guerra civil, familiars i n\xc3\xa9ts. Tots ells busquen un reconeixement i una mena de caixa per tancar el dol i la trag\xc3\xa8dia viscuda.  _NEWLINE_Una entitat que fou creada pel govern del tripartit per recuperar l'oblit de la v\xc3\xadctimes de la Guerra Civil. Un govern interessat i dedicat a la recuperaci\xc3\xb3 de la mem\xc3\xb2ria. En el moment de la seva creaci\xc3\xb3 el memorial democr\xc3\xa0tic s'ubicava al n\xc3\xbamero 69 de la Via Laietana. Per\xc3\xb2, amb la destituci\xc3\xb3 de Miquel Caminal Badia varen comen\xc3\xa7ar les davallades d'aquesta instituci\xc3\xb3. A m\xc3\xa9s tamb\xc3\xa9 tot aquest per\xc3\xadode est\xc3\xa0 marcat per un canvi de govern, fet que provocar\xc3\xa0 un descens per a la instituci\xc3\xb3 del Memorial Democr\xc3\xa0tic. Amb la marxa de Miquel Caminal la seu del memorial (Via Laietana, 69) tancar\xc3\xa0, aquest edifici no s'ajustava a la normativa per problemes amb les evacuacions d'emerg\xc3\xa8ncia, la ventilaci\xc3\xb3 i la retolaci\xc3\xb3 de la fa\xc3\xa7ana.  Aix\xc3\xad doncs va comen\xc3\xa7ar tot un periple en qu\xc3\xa8 associacions de la mem\xc3\xb2ria hist\xc3\xb2rica es van oposar rotundament a la decisi\xc3\xb3 del govern de traslladar la seu a Montju\xc3\xafc. Tots aquests fets varen provocar que l'organigrama del memorial queda desv\xc3\xa0lid. Fins que l'any 2011, la vicepresidenta del memorial democr\xc3\xa0tic, Joana Ortega, nomenar a Jordi Palou Loverdos com a nou director d'aquesta instituci\xc3\xb3. Palol, dedicat en la defensa dels drets humans.  _NEWLINE_Despr\xc3\xa9s de tres anys ( l'any 2014) sense seu fixa oberta al p\xc3\xbablic i amb m\xc3\xbaltiples traslladats. Finalment obtindr\xc3\xa0 una nova seu al districte de Ciutat Vella de Barcelona. Ocupar\xc3\xa0 l'antic edifici d'Edicions 62 al barri del Raval. _NEWLINE_En aquest edifici, el memorial democr\xc3\xa0tic tindr\xc3\xa0 un espai de 1.150m2 repartit en dues plantes. La primera la dedicaran a l'espai p\xc3\xbablic. I la segona planta ocupar\xc3\xa0 lloc les oficines, el Centre de Documentaci\xc3\xb3 i a m\xc3\xa9s a m\xc3\xa9s les exposicions i activitats. Segons el director del memorial Democr\xc3\xa0tic Jordi Palou-Loverdos comenta que la ubicaci\xc3\xb3 de la nova seu ha estat estrat\xc3\xa8gica, en el cor de Barcelona i a pocs minuts de pla\xc3\xa7a Catalunya. Fet que permetr\xc3\xa0  un f\xc3\xa0cil acc\xc3\xa9s a tots aquells vianants i turistes que vulguin participar i formar part del memorial democr\xc3\xa0tic.  _NEWLINE_El pressupost del Memorial Democr\xc3\xa0tic per l'any 2014, ha estat d'1.415.000 euros. En els \xc3\xbaltims quatre anys el memorial democr\xc3\xa0tic ha redu\xc3\xaft el seu volum d'activitats, a m\xc3\xa9s a m\xc3\xa9s de la seva plantilla de treballadors. Ja que el memorial ha vist redu\xc3\xaft el seu pressupost m\xc3\xa9s d'un 60% des de 2010, segons l'IDESCAT. _NEWLINE_La intenci\xc3\xb3 per aquests anys futurs, segons Jordi Palou-Loverdos \xc3\xa9s obrir un proc\xc3\xa9s participatiu per repartir, pensar i idear noves propostes per tirar endavant el primer projecte que es planteja el memorial democr\xc3\xa0tic. Recuperar, conservar i difondre tots aquells llocs, espais de mem\xc3\xb2ria i vestigis que recorden el passat recent."